GiliGold/VAD_KnessetCorpus huggingface dataset:
יגאל אסף: המשרד יעמיד את מקסימום החלופות כדי לפתור את הבעיה, הוא לא ישאיר את זה כך.
יגאל אסף: אתמול ניתנה הנחייה בוועדה להורות לאדריכלים של המחוז שלנו לבוא בדברים עם עיריית אשדוד כדי לבדוק חלופות שימושי הקרקע.
יגאל אסף: ציינו פה שבמקום 84 אפשר לבנות על המגרש 160 דירות, אני מודיע לך דבר אחד: על דבר כזה אני לא הולך.
יגאל אסף: למה?
יגאל אסף: כי אנחנו מדברים על 84 דירות של 80 מ"ר.
יגאל אסף: יש לי צרכים לעולים ולקשישים ויכול להיות שילכו על דירות קטנות.
יגאל אסף: יכול להיות שנדבר על 400 דירות, שתהיה כדאיות כלכלית.
סופה לנדבר: אנחנו קיבלנו מכתב מראש העיר שבעצם אנחנו מעונינים בהחלטת ועדה הממליצה בפינוי מרכז קליטה פלדות לשעבר, ואנחנו ממליצים בחום על חברת "עמיגור" כמי שתבצע את הפינוי.
יגאל אסף: הנושא עלה אתמול, וגם מנכ"ל "עמיגור" פנה.
יגאל אסף: כשיחליטו למנות מנהל פרוייקט סביר להניח שזאת תהיה חברת "עמיגור".
אביטל טוך: אני רוצה להודות לסמנכ"ל עיריית אשדוד שהביא את התמונה האמיתית.
אביטל טוך: אנחנו מדברים בעיר אשדוד על קליטת עליה לא רק לפי תאריך עליה אלא גם לפי מצב העולים.
אביטל טוך: ממתינים עולים, קשישים יחידים, משנת 1992 ואפילו יותר, משפחות חד-הוריות משנת 1993 כי להם קל לתת דירות בקומות גבוהות.
אביטל טוך: בבניין פלדות אנחנו הקצינו בשנים האחרונות בעיקר לאנשים הזקוקים למעליות.
אביטל טוך: מאחר וברוב בנייני הדיור הציבורי אין מעליות, אנחנו מדברים על נכים, על חולים ועל חולים קשים וכאן המצב הרבה יותר קשה למצוא דירה חלופית לאדם בערים שבהם אין לנו דירות לחולים ולנכים.
אביטל טוך: אני לא בטוחה שיש בכלל דיור ציבורי, כבר שנים רבות מנסים לאתר דיור מתאים לאנשים במצב הזה.
אביטל טוך: לכן באמת "פלדות" מהבחינה הזאת היה רעיון טוב בשל המעלית.
אביטל טוך: השאלה היא איפה מוצאים לאותם האנשים, בערים שבהם יש תור ממתינים מאוד גדול, את הדירה המתאימה?
אביטל טוך: אנחנו אמורים לומר לעולים באשדוד ובאשקלון עכשיו תמתינו עוד 2-3 שנים כי אנחנו מדברים על מאגר דיור הרי מצומצם מאוד.
אביטל טוך: כשאומרים אחוזים כאלה וכאלה מדובר לפעמים בכמה עשרות דירות בשנה, ולפעמים אפילו זה לא.
אביטל טוך: מקובל על כולנו שאף עולה שגר באשדוד כבר 10 שנים לא ילך לעיר יותר מרוחקת, הוא ירצה לגור או באשדוד עצמה או בסביבה הקרובה ביותר.
אביטל טוך: האפשרויות הן מאוד בעייתיות, מאוד מצומצמות ואנחנו מדברים על משפחות עם צרכים גדולים, אחרת הם לא היו מקבלים שם את הדירות.
יגאל אסף: לא, לא, לא, אסור לעשות את זה! אין דבר כזה! זה לא קשור בכלל אחד בשני.
אביטל טוך: גרים שם אנשים שזקוקים לקומת קרקע והם הגיעו לפלדות בגלל המעלית.
יגאל אסף: זו הסיבה שהשר ביקש לקבל את כל האינפורמציה.
יגאל אסף: הוא רוצה לדעת כמה כאלה יש, כמה כאלה יש, כמה כאלה וכוליה.
יגאל אסף: אני רוצה מיפוי אוכלוסייה נכון, שמישהו יציג את הנתון הזה!
יגאל אסף: ברגע שיש לי נתון כזה אני מבטיח לך שישבו יחדיו משרד הקליטה, משרד השיכון, חברת "עמיגור", ותאמיני לי שבטוח נמצא חלופות.
יגאל אסף: המדינה הזאת התמודדה עם פינויים של אלפי אנשים בכל מיני וריאנטים.
יגאל אסף: אני לא רוצה לקשור בשום פנים ואופן, מה ייבנה בעתיד, אולי בעוד 20 שנה אנחנו לא נדע מה יהיה שם.
אביטל טוך: אני מדברת כאן על קבוצת משפחות שלכולה יש צרכים מיוחדים, אנחנו יודעים את זה מצוין.
יגאל אסף: למה אמרתי שהצוות צריך להיות משותף?
יגאל אסף: כי אתם יודעים מה הבעיות שלכם, "עמיגור" יודעת מה הבעיות שלה, וכך גם עם משרד השיכון.
יגאל אסף: בואו נפרוס את הדבר הזה, נמפה את זה.
יגאל אסף: ברגע שתהיה לנו מפה ברורה כל העניין יהיה יותר קל לנו.
יגאל אסף: אנחנו לא יודעים מה אחוז האלה ומה אחוז האלה, ואת זה ניתן לפתור.
1063: התוכניות נראות כאן כל כך אופטימיות, הלוואי וכל דבר היה מדובר כפי שאני שומעת פה.
1063: השאלה שלי העקרונית: אם יוחלט שהבניין לא מסוכן, מה הולך להיות?
סופה לנדבר: צריך לפנות אותם בכל מקרה.
1063: העניין הזה מאוד חשוב!
יגאל אסף: אין לי תשובה לשאלה הזאת ואני אגיד לך גם למה: אם את באה ואומרת לי שיחליט מי שיחליט שהבניין לא מסוכן, וזה עולה X לשפץ, מול זה יש בדיקה כלכלית שאומרת שהפער הוא בקושי 20%.
יגאל אסף: הרבה פעמים המשרד אומר אם הפער הוא 20 או 25% אנחנו הולכים על פינוי-בינוי.
יגאל אסף: אנחנו עם המון רצון אבל אנחנו מדברים על הרבה מאוד מיליונים.
יגאל אסף: אם אומרים לי שכדי לעשות מזה 5 כוכבים צריך 10 מיליון דולר, מישהו אחר יגיד לי שעם כך וכך דונם, בעסקה כזו או אחרת זה הרבה יותר טוב, אני לא יודע.
יגאל אסף: אין לי נתונים!
1063: למה שאלתי את השאלה?
1063: כל הזמן מדברים כאן על סיכון, אזבסט, קרטון, לא אזבסט, אבל יש כאן סיכונים איומים שאני רואה במכתבה של האשה שכתבה לנו, המעליות, החולדות, ודברים שבכלל לא קשורים לבניה והריסה.
1063: אנשים הרי לא יכולים לחיות בתנאים איומים כאלה, אפילו אם זה לא אזבסט.
1063: השאלה אם נתתם את הדעת לזרז את העניינים, האנשים שם סובלים אימים.
1063: אני לא יודעת מאיזה שיקולים אבל אפילו עצים שנתנו להם צל פעם - הורידו.
1063: היום הקשישים והנכים נשארים בבית יום ולילה כיוון שאי אפשר לצאת בשמש הזו.
דב גלאון: אני נציג תלונות הציבור של חברת החשמל.
דב גלאון: אישית נבצר ממני להשתתף בסיור ובפגישה שהייתה באשדוד עקב הנדבך הקצר שניתנה ההזמנה, אבל דאגתי שיהיה במקום נציג נאמן שבחברה, נציג הכי טוב שיכול להיות: מנהל אזור אשדוד של חברת החשמל.
דב גלאון: הוא מכיר גם את המקום, גם את הבניין וגם את השטח היטב.
דב גלאון: אני מציע שהוא התייחס לעניין.
דני רבו: אני שלחתי בכוונה את המהנדס של האזור לסיור.
דני רבו: אני אישית סיירתי ובדקתי ואני יכול להגיד שכל המתקנים של חברת החשמל בבניינים האלה נמצאו תקינים ובטיחותיים.
דני רבו: והיה ומישהו ימצא, עקב בדיקה כזו או אחרת, שיש איזשהו מתקן שהוא לא בטיחותי, צריך להחליף, לשפץ, אם יימצאו לא תקינים השיפוץ ייעשה במלואו על חשבון חברת חשמל.
סופה לנדבר: מה בקשר פנים הדירות?
סופה לנדבר: אני יודעת שנשרפים אצלם כל מכשירי החשמל!
בן ציון דיגורקר: נכון שבא מהנדס של חברת החשמל, הוא בדק את הלוח, הכל תקין, המתגים בסדר עם תו תקן וכוליה.
בן ציון דיגורקר: אני הסתכלתי טוב-טוב על הבניין הזה, יכול להיות שעמודי הבטון חזקים, תקינים, עוד יכולים לעמוד 10 שנים אבל ישנה בעיה אחת:
בן ציון דיגורקר: בין הפנים של הבית לבין העטיפה החיצונית עוברים כל הצנרת של המים, של החשמל, של הביוב.
בן ציון דיגורקר: השנים עשו את שלהם והצנרת מאוד חלודה, נוזלת.
בן ציון דיגורקר: עד היום יש נזילות שאין גישה אליהם, לא יכלו לתקן אותם בגלל שזה מצריך פירוק של העטיפה החיצונית.
בן ציון דיגורקר: אותו דבר עם החשמל: נוצר מגע בין חשמל ומים, והם לא חברים טובים!
בן ציון דיגורקר: בדירה מספר 1, דוגמה חיה, נשרף הבית, היה מכבאי אש כתוצאה של בעיה עם חשמל ומים.
בן ציון דיגורקר: נכון שבחוץ הכל בסדר, אבל מה קורה במעברים בין הקיר החיצוני לפנימי?
בן ציון דיגורקר: כשחוטי חשמל מגיעים לתוך הדירה, ובתוך הדירה יש צנרת לקויה, המים והחשמל נפגשים, זה גורם לקצר.
בן ציון דיגורקר: החשמל מבחוץ, תקין, ארונות החשמל כולם בסדר, החשמל שעובר בלובי למטה מהעמודים הם בסדר.
דני רבו: החוק מגדיר בצורה מאוד מדויקת מה זה מתקנים של חברת חשמל ומה זה מתקנים פרטיים.
דני רבו: כל המתקנים של חברת החשמל, ארונות, לוחות, כל זה תקין.
דני רבו: בתוך הדירות זה כבר מתקנים פרטיים על פי חוק.
בן ציון דיגורקר: אז מה קורה?
בן ציון דיגורקר: בתוך הבית לדייר יש תקע לא טוב, שקע לא טוב הוא יתקן.
בן ציון דיגורקר: אבל מה קורה בדרך לקיר, מהעטיפה החיצונית שם עוברת כל המערכת?
סופה לנדבר: אנחנו נעצור את זה כי יכול להיות שב- 1 לחודש זה בכלל לא יהיה רלוונטי מכיוון שאנחנו מתכוונים לעשות דבר יותר דרמטי בעניין.
רותם פלג: אני חושב שאין לי יותר מדי מה להוסיף.
רותם פלג: אני לא הוזמנתי לסיור כך שאני לא יודע מה מצב הבניינים.
רותם פלג: לפי מה שהבנתי בדיון משרד השיכון לקח על עצמו לבדוק את הנושא.
רותם פלג: לדעתי עד שאין בדיקה יסודית ומעמיקה של הנושא, עם כל החלופות האפשריות, אין מה לעשות בינתיים.
סופה לנדבר: יש פה כמה ברירות: יש ברירה להרוס את הבית ולפנות אותו לאלתר.
סופה לנדבר: יש ברירה שניה שצריכים לעשות שם שיפוצים יסודיים שגם בלתי אפשריים לעשות אותם כאשר הדיירים נמצאים במבנה.
סופה לנדבר: בכל מקרה צריכים לפנות את הבניינים הללו ולהתחיל את זה מייד.
סופה לנדבר: בגלל זה אני חושבת שלזכותו של חברת חשמל, נכון שהם יכולים לבדוק את המתקנים שלהם, אבל בתוך הבתים בגלל החלודה, בגלל הנזילה ובגלל עוד המון דברים הציוד לא נשמר.
אורי זניר: את מדברת על האנשים שמפנים?
אורי זניר: מי שמתפנה יקבל דירה חלופה במצב תקין, לפי תקן משרד השיכון.
אורי זניר: זה ברור.
אורי זניר: אני אומר שאין טעם להשקיע בתוך הדירות.
רותם פלג: יש פרוצדורות מאוד ברורות של הדברים האלה.
רותם פלג: משרד השיכון מטפל בתחום הזה הרבה מאוד שנים, יש לו ניסיון רב בנושא.
רותם פלג: אם נגיע לאיזושהי נקודה שצריך התערבות שלנו, במשא ומתן מול משרד השיכון נעשה את האפשרי.
יצחק לוי: אצלנו יש 5 משפחות של עולים חדשים שרוצים לקנות דירה.
יצחק לוי: למשפחה אחת אין מספיק כסף בשביל לקנות.
יצחק לוי: גם אני רציתי לקנות דירה אבל אין לי את האפשרות.
יצחק לוי: בקשר לעולים חדשים, לפני 1-2 חודשים פניתי לחברת "עמיגור" וביקשתי דירה.
יצחק לוי: הם אמרו לי שעולים חדשים כרגע לא יכולים לקבל דירה אחרת.
יגאל אסף: אתה מדבר על הנחת רכישה.
יגאל אסף: הוא רוצה לממש את הזכויות, אבל לרכוש דירה בלי זכויות יש לך תעודת זכאות, אתה יכול לרכוש מתי שאתה רוצה, איפה שאתה רוצה.
יצחק לוי: אני רוצה לקנות דירה, האם אני יכול לקבל עזרה על זה?
יצחק לוי: אני לא יודע מה אני יכול לעשות.
יצחק לוי: אני הבנתי שכמה אנשים כמוני רוצים לקנות דירה.
יצחק לוי: הבניין כבר לא תקין, כשאני הגעתי בשנת 1995 הבניין היה בסדר, אי אפשר היה להגיד על הבניין שום מילה.
יצחק לוי: אחרי שנה כשהבניין עבר ל- "עמיגור" הבניין "על הפנים".
יצחק לוי: כשאני הייתי עם הסוכנות הייתי מרוצה מהבניין הזה, ואז כשעברנו ל- "עמיגור" המצב השתנה.
יצחק לוי: אם מסתכלים על העניין שבשנת 1995 הגעתי לארץ והבניין היה בסדר, וחוץ מזה אני דברתי עם כמה דיירים והם פוחדים מהמצב.
יצחק לוי: אם הבניין ייהרס, מה הם יקבלו?
יצחק לוי: יש הרבה אנשים שמאוד פחדים מהסיטואציה, הם חושבים שהם יקבלו דירה יותר גרועה מהדירה הזאת.
סופה לנדבר: נניח מחר מגיעים נציגים ממשרד השיכון, ממשרד הקליטה, ממשרד העבודה והרווחה, מעיריית אשדוד ומ- "עמיגור" ומתחילים לפנות את הדירות, מה אתם רוצים?
סופה לנדבר: מה הבקשה של הדיירים?
סופה לנדבר: מה המסלולים שאתם תהיו מסוגלים ותרצו לעמוד בהם?
סופה לנדבר: אני חושבת שאחד מהמסלולים שמשרד השיכון ממליץ עליהם זה הגדלת משכנתא לאותם מקרים.
סופה לנדבר: אני נזכרתי בישיבה הסוערת בקשר פינוי 1000 הקרוואנים באשדוד בעיריית אשדוד.
סופה לנדבר: אנחנו נתנו להם לפי המלצת וועדה משכנתאות מוגדלות.
יגאל אס: אני בא ועושה סקר.
סופה לנדבר: כמה זמן אתה צריך בשביל הסקר הזה?
יגאל אסף: השר ביקש לקבל נתונים.
יגאל אסף: אני אמרתי לו שיש אנשים שמוכנים להתפנות גם ליישובים אחרים והוא ביקש לנעשה בדיקה.
יגאל אסף: אני פתאום שומע עכשיו משהו אחר לגמרי: אני שומע שיש אנשים שבגלל הבעייתיות של המבנה רוצים לרכוש דירה בשוק החופשי.
יגאל אסף: אין בכך בעיה, הם מבקשים סיוע מוגדל, זה עוד דבר.
יגאל אסף: כשאני אומר חודש, השר מבקש לקבל באמת את מצב הדברים הברור, מה הוא המצב הסוציו-אקונומי, באיזה סוג משפחות מדובר.
סופה לנדבר: אני אעבור דירה-דירה ותוך שבוע ימים יהיה לך דוח מפורט.
סופה לנדבר: אני לא רוצה למשוך את הדבר! אנחנו כבר היינו שם לפני חודש, אנחנו כבר קבעו שב- 16 תהיה ישיבה, היום אנחנו כבר ב- 26! אני לא רוצה, עם כל הכבוד, למשוך את זה עוד.
סופה לנדבר: אני נותנת שבועיים של זמן כדי לקבל את הדוח.
סופה לנדבר: אני רוצה שבדוח הזה תהיה לנו אינפורמציה מה אם וכאשר נעשה פינוי, מה המשפחה מבקשת ובמה היא תעמוד.
רותם פלג: יש 3 דברים שצריכים לראות אותם במקביל: 1 - הבדיקה הפרטנית לגבי כל אחד מהדיירים.
רותם פלג: 2 - בדיקה על המסוכנות בשני דברים: ביציבות של המבנה וכוליה, ובנושא קירות אזבסט וכל הדברים שנמצאים מסביב.
רותם פלג: 3 - בדיקה כלכלית.
רותם פלג: איך שאנחנו מכירים את הדברים ייקח חודש או חודשיים כדי לקבל את התמונה ואז יגידו לנו שאין פרמטרים כלכליים.
רותם פלג: אני מבקש שהבדיקה הכלכלית תיעשה במקביל.
רותם פלג: זאת אומרת להביא את ערכי הקרקע, את הערכים האלטרנטיביים.
רותם פלג: בעוד שבועיים תהיה תמונה מלאה שכוללת את הצד הפרטני, את הצד של הסיכונים, ואת הדברים הכלכליים.
רותם פלג: אפשר לעשות את כל הדברים הללו החל ממחר בבוקר.
אורי זניר: אני לא רוצה שיהיה פה מצב לא ברור.
אורי זניר: אני לא רוצה שמישהו יוציא סיכום שאנחנו לא ניישם אותו.
אורי זניר: אני רוצה להיות הוגן.
אורי זניר: אמרתי שאנחנו נקבל מכתב ממשרד השיכון, לא רק כבעלים של המבנה אלא גם כאחראים מדיניות האכלוס במדינה.
אורי זניר: שהמשרד יאמר לי שאפשר להציע לאנשים שגרים בבניינים האלה פתרונות חלופיים.
אורי זניר: ברגע שנקבל את זה, וזה יכול להיעשות מחר, אנחנו נזמין את כל ה- 84, אחד לאחד, ונשאל את כל אחד מה הוא רוצה.
אורי זניר: האם הוא רוצה דיור ציבורי אחר באשדוד?
אורי זניר: האם הוא רוצה השתתפות בשכר דירה?
אורי זניר: האם הוא רוצה דיור ציבורי ביישוב אחר, שלנו או לא שלנו.
שולמית קולמן: כולל רכישה.
אורי זניר: אני כולל בזה את מי שרוצה לרכוש.
אורי זניר: אני מקווה שהמשרד במקרה כזה יעדיף לתת סיוע נוסף למשכנתא, להגדיל את הסיוע.
אורי זניר: אז נוכל לבוא לאנשים ולהגיד והיה ויציעו לך יותר ממה שהבנק אמר לך, אתה הולך לרכישה פרטית?
אורי זניר: אנחנו נדע את זה, נדווח את זה לכל גורם שרוצה ואז אפשר להתחיל את העבודה.
אורי זניר: אבל עבור זה צריך לשבת עם כל משפחה לפחות שעה אחת ולאחר מכן עוד חצי שעה עד שהם יתייעצו.
אורי זניר: זה לא עניין שאדם בא עם שיק פתוח!
אורי זניר: מה שאני לא רוצה זה לעורר אצל אנשים ציפיות שלא נוכל לעמוד בהן.
אורי זניר: זה לא 84 משפחות נחמדות כמו הנציגים שלהם פה, כל משפחה זו בעיה בפני עצמה, יש 1000 בעיות שיצטרכו לפתור! אנחנו נקל על כולם, אנחנו נעביר לאנשים גם חובות על שכר דירה ולא נתעקש על דברים.
אורי זניר: אנחנו יודעים לעשות את זה.
אורי זניר: ההתחלה צריכה להיות הודעה של משרד השיכון שאפשר להציע לאנשים פתרונות חלופיים.
יגאל אסף: מר זניר דיבר עכשיו על השלב הבא.
יגאל אסף: אני חוזר ואומר: אין לי היום שום נתון על חתך האוכלוסייה ברמת משפחה, ברמת נכות.
יגאל אסף: אין לי ולאף אחד אין!
רותם פלג: איך אכלסו את האנשים שם??
רותם פלג: הם גם עברו ועדות, הגישו טפסים והכל.
אורי זניר: יש לנו במחשב נתונים על הרכב משפחה, יש לנו דוחות וכוליה.
אורי זניר: השאלה היא לדבר עם אנשים ולהציע להם פתרונות חלופיים.
סופה לנדבר: מר אסף, יש צדק במה שאתה אומר ויש גם צדק במה שאומר מר זניר.
סופה לנדבר: אנחנו מחליטים דבר כזה: אנחנו נותנים לכם חודש ימים ששר יחתום לי על מכתב הודעה של משרד השיכון על פינוי הבתים האלה.
יגאל אסף: לא על פינוי.
סופה לנדבר: בכל מקרה פינוי! הרי אתה אמרת שבכל מקרה שאם יהיו שם שיפוצים כלליים או תהיה שם הריסה ובנייה האנשים הללו לא יכולים להיות שם.
סופה לנדבר: זה לא מקום ראוי למגורים של בני אדם, ואתה מסכים עם זה.
סופה לנדבר: אם אתם תוך חודש ימים תדעו שאת הבניין הזה צריך לשפץ, אז שפצו אותו.
סופה לנדבר: אם אתם תחליטו שצריכים להרוס, תהרסו ותבנו מחדש.
סופה לנדבר: אבל בינתיים לאנשים האלו צריכים לתת כמה מסלולים.
סופה לנדבר: מסלול אחד זה הגדלת משכנתא, ויהיה היום מכתב שלי לשר מתן שרנסקי שאני מבקשת הגדלת משכנתא בנוסח של קרוואנים, תחליטו איך אתם מגדילים אותה כדי לתת למקרים הסוציו-אקונומיים הקשים הללו אפשרות לרכוש ולצאת לשוק החופשי.
סופה לנדבר: יש בעיה, זה לא כל כך פשוט לעבור מאשדוד לעיר אחרת מכיוון שרוב המשפחות הם מקרים סוציאליים עם ילדים קטנים, עם ילדים לומדים.
סופה לנדבר: חלק מהמשפחות הללו עובדות, חלק נמצאות בביטוח הלאומי.
סופה לנדבר: זה כבר טראומה נוספת למשפחה הזאת ואני לא חושבת שאנחנו צריכים לעשות את זה.
יגאל אסף: אני לא חושב שזאת הייתה הכוונה.
יגאל אסף: אני לא חושב שיש כוונה ש- "עמיגור" בחודש הראשון תגיד מחר בבוקר לדיירים שהם מתפנים וכוליה.
סופה לנדבר: אז מה נעשה?
יגאל אסף: גם עם הנושא של הבדיקה הכלכלית, לקחת שמאי ולבקש ממנו לעשות בדיקה כלכלית הוא צריך לעשות חלופה מול חלופה.
רותם פלג: זה "למרוח" את הנושא.
רותם פלג: אין שום סיבה לא להתחיל ממחר את השמאות הזאת.
יגאל אסף: אין דבר כזה!
רותם פלג: למה לא?
רותם פלג: למה לחכות עוד חודשים?
יגאל אסף: אם מחר בבוקר יבוא מישהו ויגיד לי שב- 5 מיליון שקל נעמיד את זה כמלון 5 כוכבים, מה נעשה?
סופה לנדבר: אתה אמרת בתחילת דבריך שהבית הזה לא ראוי למגורים, נכון?
יגאל אסף: נכון.
סופה לנדבר: אני מאוד מסכימה עם מה שאתה אמרת שבכל מקרה אם זה שיפוצים כלליים אי אפשר לעשות אותם עם האנשים האלה בפנים.
סופה לנדבר: בכל מקרה צריכים לפנות אותם.
סופה לנדבר: אני לא רוצה לפספס את החודש.
סופה לנדבר: אם במשך החודש הזה יקרה משהו, איזשהו אסון "ורסאי" בנוסח אשדוד הוא יקרה בבניינים הללו! אני לא רוצה לעשות עכשיו דרמה אבל אנחנו כולנו די בוגרים ואחראים, ראינו את המקום ואנחנו מבינים את המצב.
יגאל אסף: אני אמרתי לך שהתרשמתי שהמצב הוא באמת קטסטרופה.
יגאל אסף: אני לא מכחיש את זה.
יגאל אסף: אבל יש איזושהי מערכת של נהלים, של בדיקה.
יגאל אסף: אני אעשה מעצמי צחוק אם אשלח שמאים בבוקר שיגיד לי את כל הנתונים!
סופה לנדבר: אתה כאיש ניסיון רב ממני, ראית בעיניך מה יש שם.
סופה לנדבר: אני לא רוצה לעשות סחבת עם אנשים.
יגאל אסף: אני אבקש שמיום ראשון בבוקר הצוות יתחיל לעבוד.
יגאל אסף: משרד הבינוי והשיכון במחוז קיבלו הנחיה לבוא בדברים עם מהנדס העיר כדי לראות בדיוק את אחוזי הבניה האפשריים וכוליה.
סופה לנדבר: אני רוצה שזה יהיה קשור לאנשים.
יגאל אסף: זה לא קשור לאנשים!
סופה לנדבר: אני רוצה להפריד את זה.
סופה לנדבר: אני רוצה שהוועדה תיקח לתשומת לבה דברים שלא קשורים לפניות ציבור.
סופה לנדבר: אנחנו קיבלנו פניה מדיירים, היינו שם כולנו יחד, ראינו שהמצב קטסטרופלי, וזה לא קשור לחברת חשמל, זה לא קשור לאף אחת.
סופה לנדבר: חברת החשמל עשתה את מה שהיא יכולה לעשות, "עמיגור" עושים את מה שהם יכולים לעשות אבל אני חושבת שכל בזבוז הכספים הציבוריים, ועוד במצב של היום, הם לא במקום.
סופה לנדבר: אני לא חושבת ששיפוצים קוסמטיים יעזרו לעניין.
סופה לנדבר: בגלל זה אני מבקשת מה- 1.1.02 להתחיל תהליכים של פינוי של האנשים הללו, להתחיל הכנה לפינוי ולהמליץ לאנשים הללו על חלופות.
יגאל אסף: שאנחנו דיברנו על חלופות; אנחנו נעשה בדיקת החלופות, נעמיד אחד מול השני ונראה בדיוק להיכן אנחנו מגיעים.
יגאל אסף: תראי, בסופו של דבר אני לא עובד בחלל ריק.
יגאל אסף: אני צריך לעבוד בצמוד עם משרד הקליטה, ולמשרד הזה יש את הבעיות שלו.
יגאל אסף: מר ישראל התחייב לדבר עם מר חביב קצת.
סופה לנדבר: לעירייה יש בעיה?
אביטל טוך: ברגע שיש החלטה כולם יכולים להיכנס לתמונה.
סופה לנדבר: אני לוקחת על עצמי לפנות היום לשר נתן שרנסקי ולבקש ממנו להתחיל את ההכנה לפינוי מה- 1.1.02 ואת כל יתר הדברים שאתם צריכים לעשות.
סופה לנדבר: בשבוע האחרון של ינואר אנחנו נערוך פה ישיבה ואני רוצה שתגיעו לישיבה הזאת עם "שיעורי בית".
רותם פלג: אנחנו גם מזמינים את נציג משרד השיכון, ביום ראשון נקבעה אצל מהנדס העיר ישיבה יחד עם "עמיגור".
רותם פלג: אנחנו רוצים שנציג משרד השיכון כבר יהיה בישיבה הזאת כדי שנוכל לקדם את הנושא.
יגאל אסף: אני מבקש שנציג המחוז גם יהיה.
סופה לנדבר: אני מודה לכולכם שהגעתם הנה ונועלת את הישיבה.
סופה לנדבר: לרגל השנה האזרחית החדשה אני רוצה לברך את כולנו ולאחל לעם ישראל שיהיה שלום וביטחון ושיהיה קצת יותר קל מאשר היה במשך השנה הקודמת.
סופה לנדבר: יחד עם זאת התבשרנו היום שיועלו מחירי הנסיעה בתחבורה הציבורית ואני חושבת שהוועדה תפנה בצורה רשמית לחברת דן ואגד כדי שישקלו לאור המצב הנוכחי לא להעלות את המחירים כי במצב הנוכחי העלאת המחירים נשמעת קצת לא הגיונית ואבסורדית.
סופה לנדבר: גם בכנסת הוקפאו המשכורות ואני חושבת שכך נוהגים מוסדות וחברות.
סופה לנדבר: אני חושבת שבמצב הנוכחי לא צריכים להעלות את המחירים.
סופה לנדבר: אני מבינה שאתם לא תחליטו על כך עכשיו, אבל אני מבקשת מכם לשקול זאת.
סופה לנדבר: לפני מספר שבועות התפרסם מאמר ב"ידיעות אחרונות" שכותרתו "אף אחד לא מחכה לכם בתחנה".
סופה לנדבר: על-בסיס המאמר הזה והפניות שבעקבותיו אנחנו מקיימים את הישיבה.
סופה לנדבר: המאמר תיאר את המצב העגום והקטסטרופלי שקיים בתחנות מרכזיות וגם בתחנות בדרכים.
סופה לנדבר: מסתבר שהנוסעים באוטובוסים מקבלים שירותים גרועים ביותר וזה בא לידי ביטוי מבדיקות שנערכו בעשר מתוך 14 תחנות מרכזיות, שם נמצאו הליקויים בתחום אבטחה.
סופה לנדבר: בנוסף לכך התחנות סובלות מתחזוקה לקויה, מלוכלכות ומוזנחות.
סופה לנדבר: על כך אנחנו נקיים היום את הישיבה.
סופה לנדבר: ממה שאני מתרשמת וכנראה מתרשמים גם אחרים, אין גוף שיטפל בנושאים אלו וזה גורם למצב הנוכחי.
סופה לנדבר: אני רוצה להבין למי שייכות התחנות האלו, מי אחראי על התחנה המרכזית ועל המצב בה, מי אחראי על התחנות בדרכים ולאחר שנקבל התייחסות נחליט מה אנחנו עושים בנושא.
סופה לנדבר: אם אין גוף שירכז את הנושא ואין בעל בית, המצב קשה מנשוא.
סופה לנדבר: במשך השנה הזו העבירו 14 מיליון שקלים.
דוד עידן: לצורך העניין החלטנו לערוך בדיקה מקיפה שהחלה מטבריה בצפון עד באר-שבע בדרום, לאורך כל צירי הארץ שהם הצירים המרכזיים.
דוד עידן: בדקנו את כל הצמתים המרכזיים כ150- צמתים נבדקו כאשר במסלול זה נבדקו מאות רבות של תחנות באופן כללי.
דוד עידן: הנתונים היו מדהימים.
דוד עידן: אם אנחנו לוקחים תחנה בצומת מרכזית כמו בית ליד, עוברים שם 25 או 30 קווי אוטובוסים, צומת שמשרתת את כל האזור של ישובי השרון, נקודה שמשרתת ציבור גדול מאוד של חיילים, ושם מצאנו תחנות מוזנחות, שבורות, אין מחסה מפני שמש וקור בתקופה זו של השנה.
דוד עידן: זה פשוט מאוד מבייש לעמוד בתחנות מהסוג הזה.
דוד עידן: בדקנו תחנה בצומת דרור והיה נראה כאילו התחנה הזו עברה פוגרום.
דוד עידן: מהתמונות ניתן להבין שבפעם האחרונה שמישהו ביקר בתחנה, בדק אותה או שחשב לטפל בה, זה היה בראשית שנות ה50-.
דוד עידן: התחנות סובלות מהזנחה שאפשר להגדיר אותה אפילו הזנחה פושעת ולא נראה שמישהו היה שם ועשה שם איזשהו טיפול וכי אנחנו מדברים על בלאי טבעי.
דוד עידן: התחנות נמצאות במצב שמראה שלא בשנה האחרונה ולא בעשור האחרון מישהו טרח לטפל בהן.
דוד עידן: בוודאי בעשור האחרון אף אחד לא התקרב אל התחנות הללו.
דוד עידן: בדקנו צמתים כמו צומת מרכזית מאוד כמו צומת קסטינה וצמתים מאוד מרכזיים בכל רחבי הארץ.
דוד עידן: באשדוד יש תחנה מרכזית יוצאת מהכלל שצריכה לשמש מודל לתחנות בארץ.
דוד עידן: המשכנו גם לתחנות המרכזיות שנותנות שירות לציבור הרבה יותר רחב והתחלנו את הסקר עם התחנה המרכזית שיצאה לדרכה רק לפני שש וחצי שנה, התחנה המרכזית החדשה בתל-אביב.
דוד עידן: התחנה הייתה אמורה להיות פאר היצירה עם מעליות, דרגנועים ומדרגות נעות.
דוד עידן: הכוונה הייתה טובה מאוד, אבל כשמגיעים לתחנה רואים שחלק מהמדרגות הנעות לא עובדות, יש אגפים שלמים שמהווים עיר רפאים, בקומה חמש ושש – הקומות בהם נמצאים מירב הנוסעים – התקרות דולפות.
דוד עידן: זה אומר שבונים מתקנים יפים אבל אם התחזוקה לא תהיה בצורה מתוקנת, בצורה סדירה, ותיעשה על-ידי מרכז או גוף שזה יהיה תפקידו וייתנו הנחיות לבדיקה ולמעקב אחרי הדברים האלו, אנחנו מהר מאוד נגיע לאותה תוצאה שמתרחשת בתל-אביב.
חני מונין: אני מסכימה שהמצב קשה ביותר.
חני מונין: אני חושבת שזה מתחיל וקשור לנושא עליו התחלת לדבר, מחירי הנסיעה.
חני מונין: מדובר כיום במונופול של אגד שאין לו תחרות אמיתית היום לא מצד הרכבת שהיא נהדרת אבל היא פועלת ברמה חלקית.
חני מונין: נאמר כאן שהמחירים לא בשליטתם, שזה כנראה קשור לממשלה וכולי, אבל גם בבזק אמרו את זה, אבל ברגע שנפתחה התחרות לשיחות לחו"ל, המחירים ירדו בשמונים אחוזים.
חני מונין: זה קשור גם לנושא של התחקיר הזה.
חני מונין: התחנות המרכזיות, כפי שלנו ידוע, הן באחריות של אגד.
חני מונין: אין לי ספק שהאחריות צריכה להיות גם של השלטון המקומי כדי שנלחץ על אגד כאשר ראש העיר צריך לדאוג שבעיר שלו התחנה המרכזית תהיה לתפארת וזה לא כך.
חני מונין: התחנות באזורים מסוימים שייכות למע"צ.
חני מונין: אין לי ספק שצריכה להיות רפורמה גם בתחנות הבינעירוניות, התחנות הקטנות, וכמובן בתחנות המרכזיות.
חני מונין: אנחנו ביקרנו בהרבה מאוד תחנות מרכזיות וגילינו שכמעט לא נעשה שום שינוי מהיום שהקימו אותן לפני חמישים-ששים שנה ואולי אפילו יותר.
חני מונין: יש שלט מרכזי שפתוח לכל, לא נעים לעמוד שם, רוב האנשים שעומדים שם הם אנשים מעוטי יכולת והיכולת שלהם להשפיע ולדרוש שינויים היא מאוד קטנה.
חני מונין: אלה לא אנשים שיתלוננו על כך שבחורף הם עומדים וקר, הם לא יספרו לכם שלא צבעו את התחנה שנים רבות, הם לא יספרו שאין איפה לשבת כי הספסלים שבורים והקופות לפעמים סגורות כשהן אמורות להיות פתוחות, לא תמיד יש לוח דיגיטלי שמראה את לוחות הזמנים כפי שקיים בחלק מהתחנות וכולי.
חני מונין: יש כל כך הרבה מה לעשות, אבל לא נעשה כלום.
חני מונין: יש הזנחה פושעת.
חני מונין: מבחינת אוטובוסים, אגד השקיע הרבה באוטובוסים ונוח ונעים מאוד לנסוע היום בהם כאשר לרוב הם מדייקים בזמנים.
חני מונין: גם כשמגיעים לתחנה המרכזית במכונית פרטית, עולה הרבה כסף לחנות שם.
חני מונין: בשינויים שאנחנו ראינו שאפשר לעשות במרבית התחנות מדובר בקוסמטיקה קלה ופשוטה, לא צריך להרוס את המבנה ובתקציב לא גדול אפשר לשפץ אותן.
חני מונין: אני יכולה לומר שדרך לשיפוץ היא כאשר אפשר להוריד לוחות זכוכית בגבול של הרציפים, שמים מזגנים, משפצים קצת את הרצפה ואת הספסלים.
חני מונין: לא צריך משהו מסובך ולהשקיע כסף רב אלא בתקציב פשוט, בעבודה זריזה ופשוטה אפשר לשנות את כל הצורה של התחנות המרכזיות אבל אף אחד לא לוקח אחריות וכל אחד זורק את האחריות הזו על מישהו אחר.
מרים מיכאלי: תחנות מרכזיות צריכות רישוי.
מרים מיכאלי: הרישוי מגדיר את כל נושא הביטחון, אבטחה וכולי.
מרים מיכאלי: כל הנושאים של הרישוי לדעתי נמצאים בידי השלטון המקומי.
מרים מיכאלי: הרשות המקומית, לפני שהיא נותנת למקום כזה להיפתח ונותנת לו רשיון הפעלה, היא צריכה לבדוק את כל הדברים האלה.
מרים מיכאלי: משרד התחבורה, כדי שיפעיל משהו, צריך חוק או תקנה כאשר בינתיים אין שום תקנה או חוק שמחייב את המפעיל בתחום התחנה המרכזית כמו לעמוד בתקני ניקיון מסוימים.
מרים מיכאלי: יש לנו בעיה מאוד רצינית של התמודדות עם נושא הוונדליזם.
מרים מיכאלי: אנחנו מקימים סככות יפהפיות עם זכוכית אבל צריך לראות מה קורה בהן.
מרים מיכאלי: הזכרת את צומת קסטינה ואת צומת ראם, אבל שם למחרת ההקמה, באנו וראינו שאין זכוכיות.
מרים מיכאלי: מסתבר שלקחו את פלטות הזכוכית כמו שהן לעשות מהפלטה שולחן.
מרים מיכאלי: הרשויות המקומיות לא עושות דבר בנושא ולכן ניסינו אנחנו למצוא תשובה לוונדליזם.
מרים מיכאלי: מצאנו סככה שהיא עמידה בפני ונדליזם.
מרים מיכאלי: אמרנו שנוותר קצת על עניין האסתטיקה ונלך על סככות שעשויות פח עם חורים.
מרים מיכאלי: אני מודה שזה פחות יפה מאשר הזכוכית, אבל הרשויות המקומיות קפצו על המציאה ומאוד התלהבו מהרעיון כי זה מוריד מהן את כל נושא התחזוקה.
מרים מיכאלי: אני מקווה שבסככות האלה הוונדליזם פחות ימצא ביטוי.
עמי בן-דרור: התחום השני זה התחנות והסככות בדרכים.
עמי בן-דרור: כאן אנחנו מדברים על פרוייקט יפהפה שהתחיל בשנת 1988-1987 וענה על הצרכים ברוב הרשויות המקומיות.
עמי בן-דרור: רשויות מסודרות שומרות על התחנות ומטפחות אותן ואם יש לרשות כסף, היא מסוגלת להתקין תאורה וגם לתחזק את התחנה.
עמי בן-דרור: יש רשויות רבות שמתקשות מאוד לשלם משכורות ולכן כמובן שתחנת ההמתנה היא לא בשלב ראשוני מבחינת הטיפול.
עמי בן-דרור: קבוצה נוספת שהיא בעייתית אלה התחנות שנמצאות על אם הדרך ושייכות למועצות האזוריות.
עמי בן-דרור: אלה תחנות קשות מאוד לאחזקה, גם מבחינת ונדליזם וגם מבחינה בטיחותית.
עמי בן-דרור: רוב התחנות חסרות תאורה לחלוטין אלא אם כן יש עמוד תאורה במקום.
עמי בן-דרור: התחנות הפנימיות בתוך הישובים, ברוב הישובים ישנה היום מכסה כמעט מלאה של צרכים אבל כמובן אפשר תמיד להוסיף.
עמי בן-דרור: מרכז השלטון המקומי יצטרך להגיע עם משרד התחבורה לאיזושהי הידברות בנושא זירוז תהליך הפצת המודעות לרכישת סככות המתנה נוספות וכן לגבי דרך אחזקתן בעתיד.